ועדת החינוך, התרבות והספורט, כנסת 20, פרוטוקול מספר 510, 2017-12-04 11:30

יעקב מרגי: שלום לכולם, אני מתכבד לפתוח את ישיבת ועדת החינוך, התרבות והספורט של הכנסת, ה-4 בדצמבר 2017, ט"ז בכסלו תשע"ח, הנושא הצעת חוק להסדר ההימורים בספורט (תיקון 7 - הוראת שעה) תיקון, תשע"ח-2017.

יעקב מרגי: תנו לי קצת להתחשבן עם משרד התרבות.

יעקב מרגי: הצעת החוק הזו עלתה בשבוע שעבר למליאה, היום היא כבר באה לדיון בוועדה.

יעקב מרגי: תנסו לפנות אליהם במכתב כמה זמן יענו לכם.

יעקב מרגי: אין ארוחות חינם בוועדה אצלי.

קריאה: חיכינו, חיכינו במיוחד.

יעקב מרגי: חשוב שמשרד התרבות יקח גם לתשומת לבו שיו"ר ועדת החינוך והתרבות פונה אליהם שיתנו את היחס בהתאם, לא בגלל שהוא יו"ר ועדה, צריך לענות לכל פונה.

יעקב מרגי: ונשאלתי אז למה אתה מעביר להם את החוק?

יעקב מרגי: כי אמרתי להם אני אדם ענייני, לא הכל אגו, לא הכל אישי, אבל לתשומת לבכם.

יעקב מרגי: בוועדה אחרת הייתם עם החוק הזה יכולים להשאר אולי לקדנציה הבאה.

יעקב מרגי: אני לא אביא לכם שמות של ראשי ועדות, אולי בקדנציה הבאה זה היה עולה.

יעקב מרגי: ואנחנו בהצעת חוק שבאה להסדיר את ההימורים.

יעקב מרגי: מה התיקון, מי מסביר לנו על מהות התיקון קודם כל לפני שאנחנו מצביעים.

מירב ישראלי: אני אגיד רק כמה מילים ואז אולי היועצת המשפטית של המשרד תסביר.

יעקב מרגי: בבקשה גברתי.

מירב ישראלי: לפני כשלוש שנים הוועדה חוקקה תיקון לחוק להסדר ההימורים בספורט שהמהות העיקרית שלו היא העברת כספים מהמועצה להסדר הימורים בספורט באופן ישיר לקבוצות ולא דרך מרכזי הספורט.

מירב ישראלי: זה בגדול.

מירב ישראלי: היה שם עוד כמה דברים קטנים.

מירב ישראלי: ההצעה חוקקה כהוראת שעה לשלוש שנים וכעת בעצם הוראת השעה אמורה לפקוע.

מירב ישראלי: מה שמתבקש פה זה להפוך את הוראת השעה להוראת קבע ואני אעביר את רשות הדיבור אולי למשרד.

יעקב מרגי: להעביר את זה לקבוצות כלשעצמו זה דבר חיובי, ישירות לקבוצות.

יעקב מרגי: וזה עובד?

יוסי שרעבי: כן, אני רק אומר כמה דברים ברשותך, אדוני היושב ראש.

יוסי שרעבי: קודם כל לפרוטוקול אני אומר שאני מקבל את ההערה שלך, היא לגמרי נכונה ואני מתנצל על הדברים.

יוסי שרעבי: מדובר כאן ברפורמה שנעשתה כחלק מהפקת לקחים כתוצאה מוועדה שהוקמה בזמנו על ידי השרה לשעבר לימור לבנת.

יוסי שרעבי: הוראת השעה אפשרה במקום להעביר את הכסף דרך המרכזים העברה ישירה לקבוצות דרך הטוטו.

יוסי שרעבי: המשמעות המרכזית כאן שאנחנו יכולים לקבוע סטנדרטים ואמות מידה עלי פיהם הקבוצות מקבלות את הכסף, זה חייב את הקבוצות לעמוד בכל מיני סטנדרטים של התנהלות, של שקיפות וכל מיני התניות אחרות.

יוסי שרעבי: כמובן שזה יצר סטנדרטים חדשים, שוויוניות בחלוקת הכסף ועוד כהנה וכהנה דברים.

יוסי שרעבי: חלפו שלוש שנים, יש בסך הכל שביעות רצון גדולה גם בקרב הקבוצות וגם בקרב כל עולם הספורט לגבי ההתנהלות, ולכן את הוראה השעה של השלוש שנים רוצים להפוך, כמובן, לקבע.

יוסי שרעבי: הדס, רוצה להוסיף?

יעקב מרגי: בבקשה, היועצת המשפטית.

הדס פרבר: אני ליוויתי את החוק בסיבוב הקודם ועכשיו אני פה להארכה.

הדס פרבר: הוראה השעה עשתה - - -

עודד פורר: עכשיו זה לא בא כהוראת שעה, עכשיו זה בא כחוק כבר נכון?

הדס פרבר: כן, מבקשים לקבע את הוראת השעה בתום שלושת השנים להפעלתה.

הדס פרבר: המטרה של הוראת השעה הייתה לטייב את ההתנהלות הארגונית והכספית של קבוצות הספורט.

הדס פרבר: לעשות אותן פחות תלויות בגורמים חיצוניים.

הדס פרבר: כתוצאה מכך נקבעו שם הוראות שנוגעות לקשר בין המרכזים לבין קבוצות הספורט.

הדס פרבר: היה שם איזשהו ניסיון לעשות איזון בין התפקיד של המרכזים כגופים שבעצם יכולים לעשות משא ומתן עבור הקבוצות, לקבל איזשהו יתרון לגודל ולמקצועיות בהשגת שירותים עבור קבוצות הספורט כמו שירותים של ביטוח לכל הקבוצות, סיוע מקצועי, חשבונאי, משפטי, רכישת ציוד מרוכזת.

הדס פרבר: ושכתוצאה ממנה הם כן יכולים לחתום על הסכמים מול הקבוצות לאיזשהו מימון ביניים ולקבל עליהם בטוחות.

הדס פרבר: מהצד השני נקבעו הוראות שנוגעות להכשרה שמנהל קבוצות הספורט צריכים לעבור שאמורה לשפר את איכות הניהול של קבוצות הספורט.

הדס פרבר: וכתוצאה מכך אם אנחנו מסתכלים על מספר הקבוצות הנתמכות על ידי המועצה להסדר הימורים, הם עלו בערך ב-30 קבוצות.

הדס פרבר: עם כניסת הוראת השעה לתוקף תמך הטוטו ב-735 קבוצות, היום הוא תומך ב-765, כלומר עוד 30 קבוצות נוספו למאגר הקבוצות הנתמכות על ידי המועצה.

הדס פרבר: בנוסף, נושא שקצת תפס אולי טרמפ שם – נושא של העברת תמיכת הטוטו לפעילויות למניעת אלימות וגזענות בספורט, זה נכנס לשם.

הדס פרבר: כמובן שזה נושא מאוד חשוב שראוי שהוא יקבל מעמד של קבע בחוק.

יעקב מרגי: תודה.

עודד פורר: יש לי רק שאלה, זה בא מפניות שעלו גם מהשטח.

עודד פורר: בגדול הכיוון הזה הוא הכיוון הנכון אני חושב, לעבוד ישירות מול הקבוצות.

עודד פורר: יחד עם זאת, אני יודע שמרכזי הספורט הרבה פעמים תומכים בקבוצות או שמנסים לתמוך בקבוצות לעתים בגישור מסוים או במימון גישור.

עודד פורר: הרי אתה לא מקבל את הכסף מהטוטו תמיד בתחילת העונה.

עודד פורר: לפעמים אתה צריך את הכסף בתחילת העונה, מרכזי הספורט רוצים להלוות את הכסף לקבוצות אבל הקבוצה רוצה לתת המחאת זכות.

עודד פורר: הרי מגיע לה כסף מהטוטו יכולה להגיד לטוטו, הכסף הזה שמגיע לי אני עכשיו קיבלתי אותו מ- - - תעבירו אותו ישירות למרכז.

עודד פורר: האם זה אפשרי בתוך התקנות שאתם - - -

הדס פרבר: בתוך התקנות הקיימות יש רשימה של נושאים שבהם המרכזים מסייעים לקבוצות, שזה כולל סיוע בייעוץ משפטי, סיוע בייעוץ בנושאים מקצועיים, כלכליים וחשבונאיים, חופשת פוליסות ביטוח ויש חופשת יום ספורט, העברה מרוכזת של תשלומים לאיגודים, סיוע בהקמת קבוצות חדשות לפי הוראות שיפרסם הארגון שזה מרכז הספורט, לרבות באתר האינטרנט שלו והקניית ידע מקצועי.

הדס פרבר: כלומר יש רשימה של נושאים - - -

עודד פורר: שעליהם אפשר לתת המחאה על - - -

הדס פרבר: שעליהם קודם כל המרכז רשאי לתת סיוע לקבוצות, הוא רשאי לחתום על הסכם בכתב לגבי הסיוע ואז הוא גם רשאי לקבל המחאת זכות.

הדס פרבר: המחאת הזכות היא תוצר נלווה, אני רוצה - - -

עודד פורר: אני מבין, כתוצאה מהסמכויות של המסייע, זה ברור.

הדס פרבר: אני חושבת שאפשר להכניס את זה לסיוע לקבוצות חדשות אם זו באמת קבוצה חדשה בתנאי שיש נהלים שפורסמו באתר האינטרנט של - - -

יוסי שרעבי: השאלה היא, צריך לשמוע גם את המרכזים, השאלה אם יש רשימה, אם ברשימה הזאת חסרים דברים - - - כי מבחינתו - - -

יעקב מרגי: זה יכולתם לעשות לפני, עכשיו אנחנו בהליך חקיקה.

יעקב מרגי: אם אתם רוצים שיפורים יהיו תוך כדי, אין לי בעיה, אבל - - - משרד המשפטים, אתם מפוקסים עם התיקון?

שי גלברג-סומך: כן, התיקון על דעתנו - - -

יעקב מרגי: תלמידים, תרצו להצטרף לדיון, שאלה, משהו?

יעקב מרגי: מהמועצה- - -

יאיר שילה: אני היועץ המשפטי של המועצה.

יעקב מרגי: ויש לך מה לומר בנושא?

יאיר שילה: להבנתי את החוק המחאת הזכות יכולה להיות אחרי שמקבלים את הכסף מהטוטו.

יאיר שילה: ככה אני מבין את הדברים - - -

עודד פורר: אז הם לא צריכים, אז למה הם צריכים גם חוזרים, הם קיבלו את הכסף, למה הם צריכים - - - זכות - - -

יאיר שילה: אני אומר מה שאני מבין, מה שכתוב בחוק, כי אני ראיתי שהייתה שאלה על זה ואני מבין את זה קצת אחרת ממה שהבנתי שהוסבר.

יעקב מרגי: לתשומת לבכם, יכול להיות שבפועל קורה אחרת.

יעקב מרגי: אוקיי.

יעקב מרגי: ולגבי להפוך את זה להוראת קבע?

יאיר שילה: אין למועצה עמדה.

יעקב מרגי: אין, מברכים על כך.

יאיר שילה: מבחינתנו מה שאתם מחליטים.

יעקב מרגי: אז יש לכם עמדה, זו גם עמדה.

יעקב מרגי: מר גלילי.

נאור גלילי: אני נמצא כאן גם בכובע של נציגי הקבוצות שנמצאים איתנו ואני מניח שאחרי זה הם יבקשו את רשות הדיבור- - -

יעקב מרגי: בינתיים לא ביקשו.

נאור גלילי: למעשה, החוק הזה ככל שהוא מצביע על שקיפות, לכאורה, שוב, בכל מה שקשור לאמות המידה ולכל הקריטריונים אני רק רוצה לתת רקע קצר כדי שתבינו.

נאור גלילי: אני הייתי פה לפני שלוש שנים בדיוק בכסא הזה.

נאור גלילי: החוק הזה למעשה הוא פוגע בראשי הקבוצות, הוא פוגע רק בקבוצות ובראשי הקבוצות.

נאור גלילי: החוק הזה אין לו שום השפעה - - -

יעקב מרגי: למרות שזה בא להעביר לכם את הכספים ישירות אליכם, פוגע בקבוצות?

נאור גלילי: לא, הם רוצים להעביר את זה, זה עובר עכשיו באופן ישיר אליהם.

נאור גלילי: אבל למה זה פוגע אני גם אסביר את עצמי.

נאור גלילי: הקבוצות הן הצרכנים, הן אנשי הקצה, הן אלה שנפגעים או נהנים מהחוק.

יעקב מרגי: למה נפגעים?

נאור גלילי: אני אסביר.

נאור גלילי: עד לפני שלוש שנים הייתה להם את הזכות הדמוקרטית והחופשית לבחור באיזה דרך לקבל את הכספים: או באופן ישיר או באמצעות המרכזים.

נאור גלילי: ולמה באמצעות המרכזים?

נאור גלילי: לא בגלל העיניים היפות של אף אחד במרכז כזה או אחר, אלא בזכות העובדה שאנחנו יכולים להוות להם פתרון כלכלי לערבויות של הקבוצות להלוואות או לתזרים מזומנים שהם נקלעים אליו במהלך שנת המשחקים שהיא, כידוע, מתחילה בספטמבר ומסתיימת ביוני שנה לאחר מכן.

נאור גלילי: זה לא שנה קלנדרית כמו אצלכם.

נאור גלילי: ולכן, באו אז בזמנו, לדעתי האישית, זה היה חוק פופוליסטי, שהמהות שלו זה להגיד, המרכזים יש להם כוח, הם מחזיקים בני ערובה, למעשה את הקבוצות, בזה שהכספים עוברים דרכם.

נאור גלילי: אז פעם אחת בואו נזכור כולם שלקבוצות הייתה את אפשרות הבחירה והם יכלו לבחור או לקבל ישירות או באמצעות - - -

יעקב מרגי: אבל לא נעים להם מהמרכז.

נאור גלילי: לא נעים להם.

נאור גלילי: באו ועברה התקנה, הוראת השעה, בוא נעביר את זה בהוראת שעה, נעביר את זה בשביל השקיפות - - -

יעקב מרגי: שלוש שנים השמיים לא נפלו.

נאור גלילי: לא נפלו, תיכף תשמע מה נפלו- - -

יעקב מרגי: בוא נשמע.

נאור גלילי: כן.

נאור גלילי: באו ואמרו, בואו שלוש שנים נעביר את זה בהוראת שעה.

נאור גלילי: אמרנו, אוקיי מצויין, אני כמרכז צריך להגן גם על הגוף שלי כי כשבאים אליי החברים הללו שהם מתנדבים, כל מה שאתם הולכים לשמוע זה אנשים שמתנדבים ומחזיקים מאות אנשים ולפעמים גם אלפי אנשים, באים אליי ואומרים לי תשמע, אני צריך ביטוח, אני עושה ביטוח לקבוצה מסוימת, אני רוצה שתשלם עליו עבורי את הביטוח ואני אתן בתשלומים, 10 תשלומים, 70,000, 100,000 שקלים, זה העלויות של הביטוחים.

נאור גלילי: הערבות היחידה לי כמרכז שצריך לדאוג גם לגוף שלי זה לקחת מהם צ'ק אישי וערבות אישית, מה שלא היה לפני כן.

נאור גלילי: באו בהצעה הזו שהייתה וגם שללו מאתנו את הזכות לקבל המחאת זכות ממועצת ההימורים.

נאור גלילי: אם באים הצרכנים, אנשי הקצה ואומרים, תשמעו, למה אתם מכניסים אותי לדילמה אישית, משפחתית, מוסרית שבו אני צריך לקחת צ'ק אישי שלי מהמשפחה ולשים אותו כערבות לכספים.

יעקב מרגי: אני רוצה ללמוד, כולנו פה רוצים ללמוד.

יעקב מרגי: אני לוקח ממקום אחר, בסדר?

יעקב מרגי: היה משהו דומה בגופים בתנועות החקלאיות, המרכזים החקלאיים, שהם ניהלו למשקים ולחקלאים את העניינים ורק חובות וגרעונות יצא מאז.

יעקב מרגי: והמדינה הייתה צריכה להתערב במשבר המושבים ולהשקיע כספים וכשזה נגמר, מאז שזה נגמר, נכון, התבטלו - -

קריאה: קצת החריבו את החקלאות בחלק - - -

יעקב מרגי: - - התבטלו כמה בעלי תפקידים, כמה מכוניות, אף אחד לא נכנס לכיס של החקלאי בלי ידיעתו.

יעקב מרגי: לכאורה אם אני מעביר יש לקצה, לא הצלחת לשכנע אותי, אם אני מעביר ישירות לקצה, כשאתה המרכז מבחינתי הוא צינור בלבד, אלא אם כן היה משהו אחר שזה לא רק צינור.

יעקב מרגי: אני מנסה, אני בכוונה מביא לך את הצד הכי קטגורי כדי להבין למה לא.

יעקב מרגי: כי בשלוש שנים שזו הייתה הוראת שעה, עוד שנה ועוד שנה ועוד שנה, העסק, לא ראינו קבוצות שהתמוטטו, נסגרו, בגלל המהלך הזה.

יעקב מרגי: לכאורה לא היה צריך לקרות גם.

יעקב מרגי: כי אם אתה רק אולי לקחת תקורה 5%, מזה לא מתים - - -

נאור גלילי: לא - - -

יעקב מרגי: אולי, אמרתי אולי, לא יודע, אני לומד.

מכלוף מיקי זוהר: מרגי מה שלומך?

יעקב מרגי: שלום, אדוני, ברוך הבא.

יעקב מרגי: מזל שיש ספורט, רואים את מיקי זוהר.

מכלוף מיקי זוהר: באתי לדבר בדיון.

יעקב מרגי: אז תסביר לנו למה.

נאור גלילי: אני אומר תראה, אתה לקחת את זה למקרה הקיצון שלך.

נאור גלילי: אני לא מנהל את הקבוצות ביום יום, אנחנו מרכזי הספורט לא מנהלים את הקבוצות וגם אין לנו עניין לנהל, אנחנו מדברים פה על אלפי קבוצות.

נאור גלילי: זה לא המטרה שלי.

נאור גלילי: אני המרכז שנותן להם את הגיבוי גם הכלכלי, גם הקולקטיבי בביטוחים, באלף דברים ושירותים שאנחנו נותנים להם, כל מיני פעולות שהם עושים ביום יום כדי לעזור להם.

נאור גלילי: לא כולם זה מכבי תל אביב ומכבי חיפה בכדורגל שיש להם בעלים פרטיים.

נאור גלילי: אנחנו מדברים פה על פריפריות - - -

יעקב מרגי: בכוונה התעלמת מבאר שבע?

נאור גלילי: באר שבע הם גם קבוצה גדולה אבל לפני כמה שנים, דרך אגב, בבאר שבע יש לא רק הפועל, יש פה נציג, הבחור הזה שתיכף הוא ידבר, קצין, נכון, של מכבי, קצין בצבא, היה שחקן כדורגל והעדיף אחרי זה להיות קרבי.

נאור גלילי: הוא מנהל קבוצה בהתנדבות במכבי באר שבע והוא יספר לך מרחשי ליבו בדיוק את ההתנהלות, את הקשיים שהוא עובר.

נאור גלילי: ולכן אני בא ואני אומר, אתם יודעים מה, בשביל השקיפות, האמירה היפה הזאת, זה לא דומה למה שאמרת קודם, למועצות הקודמות, כי אנחנו לא מתערבים בניהול השוטף.

נאור גלילי: עוד פרט קטן, אני אוהב את הנתונים שהם שולפים, שלפה הגברת היועצת המשפטית של המשרד, אומרת יש גידול של 30 קבוצות, אתם מקשיבים, בשלוש שנים.

נאור גלילי: אז קודם כל זה פחות מגידול עתידי שיש לפני כן והעובדות מצביעות אחרת לגמרי.

נאור גלילי: וגם שכחה הגברת להגיד שבשלוש שנים האחרונות פיצלו עמותות בגלל שיש עמותות רב אנכיות.

נאור גלילי: בהמשך אם תרצו אני אוכל להתייחס לדברים אחרים.

יעקב מרגי: אוקיי, תודה.

יעקב מרגי: מיקי, אתה רוצה עכשיו או לשמוע עוד אחד?

מכלוף מיקי זוהר: לא, אני מכיר את הסוגייה, אני חייתי אותה כל החיים- - -

יעקב מרגי: אין לך שום דבר ללמוד, מה זה?

מכלוף מיקי זוהר: אני הייתי יושב ראש קבוצה הרבה שנים.

נאור גלילי: אתה נתת ערבות אישית לקבוצה?

קריאה: הוא לא היה צריך.

מכלוף מיקי זוהר: עכשיו החקיקה הזאת תגרום לאנשים להפסיד את הבתים שלהם.

יעקב מרגי: תקשיב, מיקי, גלילי ניסה להסביר לי.

יעקב מרגי: חוץ מהקטע הזה, אני רוצה ללמוד, בכנות, אני בא בידיהם נקיות.

יעקב מרגי: רבותיי, ניהלתי דברים אחרים, לא קבוצות כדורגל.

יעקב מרגי: אני רוצה ללמוד.

יעקב מרגי: גלילי ניסה לשכנע אותי למה, חוץ מהקטע הזה שעכשיו מנהל הקבוצה צריך לשים ערבות אישית או ערבות של הקבוצה אם יש לו גב כלכלי.

יעקב מרגי: אם אין לו, ערבות - - - אתה דורש ממנו ערבות אישית - - -

קריאה: וצ'ק אישי.

יעקב מרגי: ברור, אתה צריך לשלם - - -

קריאה: להגן על האיגוד.

יעקב מרגי: להגן על עצמך.

יעקב מרגי: חוץ מזה אני לא הבנתי למה זה בעיה, בוא תנסה ללמד אותי אתה.

מכלוף מיקי זוהר: אז ככה, בפתח דבריי אני אגדיר, כל מי שעוסק בספורט ויושב ראש ומנהל קבוצה הוא מטומטם.

מכלוף מיקי זוהר: זה בהגדרה הראשונית.

מכלוף מיקי זוהר: למה הוא מטומטם?

מכלוף מיקי זוהר: אני אגיד לך למה הוא מטומטם.

מכלוף מיקי זוהר: כי הוא מסכן את עתידו, הוא מסכן את שמו הטוב, הוא מכניס את הראש שלו למיטה חולה בדרך כלל כי הספורט הישראלי הוא לא מקום שמרוויחים בו כסף.

מכלוף מיקי זוהר: הספורט הישראלי הוא מקום שכל הזמן גורם לך להוצאה כלכלית, אין שם הרבה עדנה.

מכלוף מיקי זוהר: אתה גם מקבל ביקורת מבוקר עד ערב, אם זה מהאוהדים של הקבוצה או אם זה מאלה שמבקרים אותך בכל מקום אפשרי.

מכלוף מיקי זוהר: אתה כל הזמן נמצא תחת סערה.

מכלוף מיקי זוהר: ונוסף לזה שגם תחת סערה, אתה גם מגיע למצבים מאוד מאוד לא פשוטים שאתה מסכן את העניין הכלכלי שלך.

מכלוף מיקי זוהר: למשל אם אתה היום יושב ראש קבוצה ואתה הולך לפתוח חשבון בנק של קבוצת הספורט של הבנק ידרוש ממך ערבות אישית.

מכלוף מיקי זוהר: אין דבר כזה שבנק יתן היום לקבוצת ספורט אשראי, אפילו לא ב-100 שקלים אם אתה לא ערב אישי.

מכלוף מיקי זוהר: אם מחר בבוקר העירייה החליטה לא לתקצב אותך או מחר בבוקר אחד מהגופים, הספונסרים, החליט לבטל את התרומה שלך.

מכלוף מיקי זוהר: מי צריך לשאת באחריות?

מכלוף מיקי זוהר: בעלי הקבוצה.

מכלוף מיקי זוהר: הם לא הבעלים כי הם לא מרוויחים מזה כלום.

מכלוף מיקי זוהר: הרי כל קבוצות הספורט היום הן קבוצות שמנוהלות ללא כוונות רווח ואם אין כוונת רווח אסור לייצר רווחים.

מכלוף מיקי זוהר: מי שמייצר רווחים עובר על החוק, צריך להכנס לבית הסוהר, אז גם זה אגב מרחף באוויר.

מכלוף מיקי זוהר: גם הסכנה של ללכת לבית הסוהר מרחפת באוויר.

מכלוף מיקי זוהר: ולכן היום להיות יושב ראש קבוצה, כמי שהיה יושב ראש קבוצה במשך 12 שנה, אני אומר לכם שזה אחד מהדברים הכי לא פשוטים שיש.

מכלוף מיקי זוהר: אבל מה שיש בספורט יש גם בפוליטיקה, זו מחלה- - -

יעקב מרגי: חיידק.

מכלוף מיקי זוהר: אני קורא לזה מחלה, יש כאלה שקוראים לזה חיידק, אוהבים את זה, זה תחרותיות, זה עניין של לרצות שהקבוצה שלך תצליח, זה עושה לך כיף לראות שהקבוצה שלך מטפסת במעלה הליגות או מנצחת משחקים או לוקחת אליפויות.

מכלוף מיקי זוהר: אין מה לעשות.

יעקב מרגי: כל אחד וההתמכרות שלו.

מכלוף מיקי זוהר: בדיוק.

מכלוף מיקי זוהר: אני אגב מכור לשני הדברים, גם לספורט וגם לפוליטיקה אז בכלל אני בבעיה קשה.

מכלוף מיקי זוהר: אבל רק אני אומר שבסוף המהות פה היא מאוד מאוד פשוטה.

מכלוף מיקי זוהר: אנחנו צריכים לנסות בסופו של דבר לזכור שאנחנו רוצים להגן כמה שיותר על יושבי ראש הקבוצות, על אלה שמתנדבים כדי לקדם את הספורט במדינת ישראל.

מכלוף מיקי זוהר: החוק הזה, עם כל הכבוד אליו, ויש לי הרבה הערכה לחברתי שרת התרבות והספורט שעושה עבודה נפלאה בכל האספקטים בספורט ובתרבות בעיניי, החוק הזה הוא חוק שאני לא יודע מאיפה הוא נולד אבל הוא לא טוב.

מכלוף מיקי זוהר: הוא חוק שפוגע - - -

יעקב מרגי: הוא בסך הכל בא לקבע את הוראת השעה שהייתה - - -

מכלוף מיקי זוהר: אז אני אומר לך, הוא חוק שפוגע בראשי הקבוצות, הוא פוגע בהתנהלות הקבוצות ואני אסביר גם למה.

מכלוף מיקי זוהר: יושבי ראש של קבוצה מבוקר עד ערב עוסקים בניהול הכלכלי של הקבוצה.

מכלוף מיקי זוהר: הבעיה הכי קשה של יושב ראש מעבר להבאת שחקנים ובחירת שחקנים ובחירת מאמן היא לנהל את הקבוצה מבחינה כלכלית.

מכלוף מיקי זוהר: זה בראש סדר העדיפויות שלו כי זה בסוף הלחם והחמאה של הספורט הישראלי.

מכלוף מיקי זוהר: אין היום כמעט קבוצת ספורט אחת במדינת ישראל שההתנהלות הכלכלית שלה היא ודאית, שהיא יודעת מה קורה איתה מחר בבוקר.

מכלוף מיקי זוהר: היום יש תקציב, מחר אין תקציב.

מכלוף מיקי זוהר: מה קורה היום עם מרכזי הספורט – מרכזי הספורט הם אלו בעצם שנותנים את העוגן הכלכלי לקבוצות הספורט, לא רק את התמיכה המקצועית, גם את העוגן הכלכלי, את הגב הכלכלי - - -

יעקב מרגי: מה מקור ההכנסות המרכזי?

מכלוף מיקי זוהר: מקור ההכנסות מקבוצות הספורט.

מכלוף מיקי זוהר: המדינה נותנת כסף ממרכזי הספורט קודם כל.

מכלוף מיקי זוהר: זה בחלק אחד, זה 4% אם אני לא טועה, ועוד 4% נוספים זה מה שמקבלים קבוצות הספורט.

מכלוף מיקי זוהר: נכון אם אני לא טועה?

מכלוף מיקי זוהר: זה מחולק לשניים, ההכנסות של מרכזי הספורט זה חלק מהמדינה 4% והדבר השני זה בעצם הגלגול של הכסף עם שאר קבוצות הספורט שעובר דרך המרכז ועובר ישירות לקבוצות.

נאור גלילי: לא, אבל בזה אנחנו - - -

מכלוף מיקי זוהר: בסדר, לא משנה.

מכלוף מיקי זוהר: בשורה התחתונה, למה יש את מרכז הספורט, מה זה מרכז הספורט, מרכז הספורט זה כמו ההורה של קבוצת הספורט.

מכלוף מיקי זוהר: כל קבוצה, אגב, רוצה להשתייך למקום מסוים.

מכלוף מיקי זוהר: אני למשל הקמתי קבוצה, השתייכתי למרכז מכבי.

מכלוף מיקי זוהר: יש קבוצות שרוצות להשתייך למרכז הפועל, יש כאלה שהולכות לבית"ר.

מכלוף מיקי זוהר: כל אחד משתייך למרכז שלו, זה האמא ואבא.

מכלוף מיקי זוהר: הם מטפלים בנושאי הביטוח, הם מטפלים בליווי מקצועי והם גם עוזרים כלכלית.

מכלוף מיקי זוהר: עכשיו מה שקורה, החוק הזה בעצם ינתק את האפשרות של מרכזי הספורט לתת סיוע כלכלי ותמיכה כלכלית לקבוצות ספורט.

מכלוף מיקי זוהר: קודם כל זה יביא לסגירת קבוצות - - -

יעקב מרגי: אבל שלוש שנים זה לא הביא לחששות האלה.

מכלוף מיקי זוהר: מה זאת אומרת?

יעקב מרגי: זה קיים כבר שלוש שנים בהוראת שעה.

מכלוף מיקי זוהר: אז בוא אני אגיד לך מה קרה בשלוש שנים.

נאור גלילי: כי אנחנו נתנו להם ערבויות והלוואות והחזקנו אותם מעל המים.

נאור גלילי: אבל הם באים כבר לא מוכנים לתת יותר.

קריאה: גם נסגרו.

מכלוף מיקי זוהר: בשלוש שנים האחרונות הספורט, בסופו של דבר, מבחינת הניהול הכלכלי שלו הוא במצב פחות טוב ממה שהוא היה קודם.

מכלוף מיקי זוהר: הנה אני אומר לאדוני היושב ראש, הוא במצב פחות טוב.

מכלוף מיקי זוהר: משפט אחרון לסיום - צריך לעשות סדר בדברים.

מכלוף מיקי זוהר: אנחנו רוצים שלקבוצות תהיינה עצמאות.

מכלוף מיקי זוהר: היום המצב הקיים או המצב שאנחנו מדברים עליו שהכסף יעבור למרכז הספורט ומרכז הספורט יעביר את זה לקבוצה זה לא פוגע בהתנהלות השוטפת של הקבוצות, הקבוצות לא נפגעות מזה כלכלית, אין כאן גם בעיה משפטית.

מכלוף מיקי זוהר: יש כאן איזשהו משהו, שאני מתקשה להבין אותו, הוא לא מועיל לקבוצות הספורט, הוא לא מועיל למרכזי הספורט והוא גם לא מועיל לספורט הישראלי.

דב חנין: בהמשך לדבריו של חבר הכנסת זהר, השאלה שמטרידה אותי היא במיוחד מצבן של קבוצות קטנות - - - אני מניח שקבוצות גדולות יודעות להסתדר ככה או אחרת, הן ממומנות וכדומה.

דב חנין: קבוצה קטנה, אם אנחנו נבקש ממנה לארגן את כל המנגנון התומך שהיום מרכז הספורט נותן או אמור לתת אנחנו יכולים לייצר מציאות בלתי אפשרית בקבוצות הקטנות.

עודד פורר: אני רוצה אדוני היושב ראש, בהמשך לשאלה ששאלתי קודם.

עודד פורר: בסוף, כל הקבוצות הקטנות האלה זה כל מיני חבר'ה מתנדבים, זה לא העבודה שלהם, זה אנשים שנותנים מזמנם ומרצם כי בקבוצות האלה יש גם פעילות נוער ויש פעילות של ילדים.

עודד פורר: יש לך עובדים ויש לך מאמנים וכו' וכו' וכו'.

עודד פורר: הסביר את זה קודם נאור גלילי, אמר תראה, תקציב קבוצות הספורט תלוי בשנה קלנדרית של משרד החינוך, ספטמבר על יוני.

עודד פורר: תקציבים של הטוטו לא עוברים בשיטה הזאת.

עודד פורר: עכשיו מגיעים לאיזה קבוצה קטנה, בא היושב ראש, הוא צריך להתחיל את השנה, כשהוא צריך להתחיל את השנה הוא צריך ביטוח, הוא צריך תלבושות, הוא צריך השקעה, הוא צריך הכל.

עודד פורר: את הכסף הזה אין לו בקופה כי הוא יקבל את זה מהטוטו, אני גם לא יודע איך מוסר התשלומים של הטוטו אבל אני מניח, כמו כל גוף רבעוני, לוקח זמן גם כל ההעברה וזה גם בסדר, הכל לגיטימי.

עודד פורר: אבל עכשיו אין לו למי לפנות אז הוא צריך להתחיל לתת, אותו יושב ראש קבוצה, שעושה את זה בהתנדבות גם צריך לחתום ערבות אישית ואחר כך להסתבך חס וחלילה בסיפורים האלה.

עודד פורר: בדיוק במקום הזה צריך למצוא את דרך הביניים וזה מה שאני ביקשתי.

עודד פורר: תאפשרו למרכזים לקבל המחאת זכות מהיושבי ראש ונגמר הסיפור.

יעקב מרגי: תודה.

יעקב מרגי: ההתאחדות לכדורגל, בבקשה.

אבי לוי: אני סמנכ"ל ההתאחדות לכדורגל.

אבי לוי: אני בחלק יכול להסכים עם חבר הכנסת זהר על היות והוא כבר היה בכובע של יושב ראש קבוצה אז הוא באמת מבין את המטריה וגם חבר הכנסת חנין אמר את הדברים לאישורם.

אבי לוי: בגדול, הקבוצות הגדולות כמו שדיברו פה, בליגות המקצועניות, הן פחות יכולות להשתמש במרכזים, הן יש להן את הכסף עם הבעלים שמכל אחד מהשגעון שלו, מפרסום או מכל דבר אחר, מפילנתרופיה, הם מכניסים את הכסף לכיס ו- - - כסף מה- - - בגדול אני יכול להגיד לכם שצריך למצוא את השביל המתאים איך מתנהגים עם הדבר הזה.

אבי לוי: הרי על מה זה קם?

אבי לוי: זה קם בעבר שמישהו רצה קצת להוריד את הכוח של המרכזים.

אבי לוי: יש פה גם פוליטיקה - - -

מכלוף מיקי זוהר: כן, לימור לבנת, אדוני היושב ראש, היא רצתה לעקור את כוחם של המרכזים מן השורש.

מכלוף מיקי זוהר: אגב, השרה שלנו - - -

יעקב מרגי: הדיון בשידור.

יעקב מרגי: אם השרה לשעבר שומעת אותנו היא מוזמנת להרים טלפון.

מכלוף מיקי זוהר: אני פשוט לא אענה.

מכלוף מיקי זוהר: אבל שרת התרבות והספורט שלנו - - -

יעקב מרגי: הליכודניקים האלה חושבים שהכל רק המדינה בנויה, למה אני לא יכול לענות לה?

יעקב מרגי: אני אענה.

מכלוף מיקי זוהר: האמת היא שכן, היא מחפשת כנראה מפלגה אחרת.

מכלוף מיקי זוהר: אבל שרת התרבות והספורט שלנו, מירי רגב, כן בעד המרכזים וכן רוצה לחזק אותם - - -

קריאה: אז למה היא הביאה את החוק הזה?

מכלוף מיקי זוהר: אז אני אומר, אני חושב שהשרה עושה את זה לא כי היא רוצה אלא יכול להיות שמישהו במשרד - - -

קריאה: רגע, רגע, אתה רומז ששרת הספורט לא מנהלת את משרד הספורט?

מכלוף מיקי זוהר: חלילה, חלילה - - - יש לנו שרה שיודעת לנהל מצויין.

יעקב מרגי: לאור מה שנראה יכול להיות שאפשר להעביר את זה איך שזה עם האפשרות של מתן המחאת זכות.

יעקב מרגי: זה התחלת דיון אנחנו - - -

אבי לוי: אני לפחות מתוקף תפקידנו להביא את התמונה איך שזה קורה בדיוק.

אבי לוי: גם היום כשזה עובר ישירות לקבוצות, הטוטו, בשלוש שנים האחרונות מעביר את זה ישירות לקבוצות זה לא דבר רע, זה דבר שהוא בסדר, הקבוצות צריכות להציג ניהול תקין לפחות לטוטו.

אבי לוי: המרכזים זה פחות, אין להם בעיה, תקח את הכסף, תן את הכסף, קל - - -

יעקב מרגי: משם נולד הצורך, ניהול תקין של הקבוצות.

יעקב מרגי: שהמרכז מתנהל טוב והכל באמצעות המרכז אתה לא שם לב מה עושה.

יעקב מרגי: להערכתי, לא הייתי שם - - -

אבי לוי: מאידך, אני חושב שאחת הבעיות של הקבוצות, כמו שאמר חבר הכנסת זוהר, זה תזרים המזומנים של יושב קבוצה וכל קבוצה.

אבי לוי: הקבוצות בפריפריה רובן מנוהלות על ידי רשויות מקומיות או כאלה פילנתרופים מתנדבים שרוצים לעזור לילדים.

אבי לוי: לכן אם אתה תתן גם להם את האפשרות שהם יכולים לתת המחאת זכות או לתת דברים כאלה זה יעזור.

יעקב מרגי: במגבלות כאלה ואחרות, יכול להיות שכן.

יעקב מרגי: בוא נשמע.

יעקב מרגי: עלי, קאוקב, בבקשה.

עלי חליל: אני מנהל מחלקת ספורט במועצה מקומית קואקב ואני גם יושב ראש העמותה לקידום הספורט.

עלי חליל: אני בהתנדבות בעמותה.

עלי חליל: אני לפני שלוש שנים הייתי כאן בוועדה כשעלה הנושא - - -

יעקב מרגי: אתה יודע, כשאומרים לי בהתנדבות אני אומר זה נימוקים לעונש.

עלי חליל: לפני שלוש שנים אני תמכתי בהצעת החוק שהעלתה אז גברת לימור לבנת והעברה ישירה לקבוצות.

יעקב מרגי: ואז זה נתקל בהתנגדות כשהיא עשתה את זה?

עלי חליל: אני אז תמכתי.

עלי חליל: הייתי כאן נציג של הקבוצות ותמכתי בזה וזה עבר וזה עובד כמו שצריך.

עלי חליל: אני רוצה לתאר את התמונה היום כמו שהיא עכשיו.

עלי חליל: אנחנו נתקלים בכמה סוגיות בניהול קבוצות מאחר שאנחנו מקבלים את התקציבים מהמועצות לפעמים עד שמקבלים, עד שמחליטים את התקציב לוקח לפעמים חודשים ולפעמים חצי שנה ויותר אז בינתיים אין העברת כספים ותמיכות לעמותות ולפעמים נתקלים שאנחנו רוצים לבקש מקדמה או הלוואה מהמרכזים והם נענים לבקשה שלנו אבל הם דורשים מאתנו ערבות אישית.

עלי חליל: ולמה אני אמרתי בהתנדבות?

עלי חליל: כדי להדגיש את זה, אני בהתנדבות, לא על תקן שאני מקבל משכורת מהעמותה ואני צריך לתת ערבות אישית ולא כל אחד מוכן לתת ערבות אישית.

עלי חליל: ולכן אני חושב - - -

יעקב מרגי: לכן אמרתי לך שזה נימוקים לעונש.

עלי חליל: לכן אני חושב שצריך לתת הזדמנות לכל מנהלי האגודות או הקבוצות.

יעקב מרגי: זה לא חוק ההמלצות, אצלנו קוראים - - -

עלי חליל: לכן אני חושב שיש מקום לתת אופציה שלא לתת ערבות אישית ממנהל הקבוצה.

יעקב מרגי: הבנו.

יעקב מרגי: תודה.

יעקב מרגי: אלונה.

אלונה בוריה: אני מנהלת את שיכון המזרח בראשון לציון ששיכון זה שכונה מהפריפריה כמו שנקרא.

אלונה בוריה: וכן הם צודקים, יש קושי מאוד, בלי מרכז מכבי אני לא הייתי מסוגלת לנהל את קבוצת הבוגרים מאחר ואתה מקבל כסף רק בינואר מאיפה תתן להם משכורות מספטמבר.

אלונה בוריה: איזה שחקנים ירצו לשחק בקבוצה כשהם לא מקבלים שכר.

אלונה בוריה: ואם אני לא לוקחת הלוואה אישית ואני ערבה מהבית שלי שזה גורם לי גם לבלאגן עם הבעל אבל זה לא קשור לפה.

אלונה בוריה: לא יכלנו להתקיים, בלעדיהם לא היינו יכולים להתקיים.

יעקב מרגי: הבעיות התעוררו ברגע שהחלטת ללכת לשם לקבוצה.

אלונה בוריה: נכון, אבל תשמע, כשאתה עושה שירות לקהילה שזה מחלקת הנוער ולילדים ומטפח ילדים ממוצא אתיופי שיש להם כשרונות ואין להם אמצעים ואין מי שיתמוך בהם בשום מקום, לצערי, זה ככה עובד, אף אחד לא מסתכל עליהם.

אלונה בוריה: חבל.

אלונה בוריה: כי בלעדיהם יהיה לנו מאוד קשה.

יעקב מרגי: הבנו.

יעקב מרגי: אתם חוזרים כולכם על אותו - - -

אלונה בוריה: כן כי זו האמת, זו המציאות שאנחנו חיים אותה.

אלונה בוריה: אנחנו חיים אותה מספר שנים.

יעקב מרגי: תודה.

יעקב מרגי: ניר.

ניר חזות: אני מנכ"ל מכבי באר שבע בכדורגל.

ניר חזות: חבל שהוא יצא כי - - -

יעקב מרגי: היה לי בשכונה שחקן ממכבי באר שבע שאני אגיד לך את השם שלו אתה עוד לא נולדת.

יעקב מרגי: הוא שיחק במכבי באר שבע של שנות ה-70, 80.

ניר חזות: אז נולדתי כבר.

ניר חזות: אולי לא מטומטם אבל אנחנו אולי משוגעים, לא מטומטמים.

יעקב מרגי: בסדר, לא משנה ממה הוא מת אבל הוא - - -

ניר חזות: כן.

ניר חזות: תראה אני רק שלוש שנים בתפקיד.

ניר חזות: לפני זה רק שחקתי כדורגל.

ניר חזות: אני מנהל את המועדון אבל מעליי יש צמד בעלים של הקבוצה שהם למעשה גם מטומטמים וגם משוגעים.

ניר חזות: את רוב המימון של הפעילות שלנו אנחנו עושים דרך האנשים האלה.

ניר חזות: אני יכול להגיד לך שבלי הגברת פה שיושבת לידי כנראה שלא היינו מצליחים להתקדם גם בגלל הלוואה שקיבלנו ממרכז מכבי שזה לא היה פשוט כי הבאנו ערבות אישית שלנו וגם בגלל כל הביטוחים שזה פריסה לכל השנה או חלק מהעלויות הם לקחו עליהם לא היינו מצליחים להתקיים.

ניר חזות: אנחנו במכבי באר שבע אני יכול להגיד לך שיודעים שהאחוזים של השחקנים שייצאו שחקני כדורגל הוא אחוז נמוך מאוד מאוד, ולכן אנחנו משקיעים יותר בילדים, בקטע היותר חינוכי שלהם, יותר שילמדו, יותר שיהפכו לדברים אחרים מאשר לכדורגל.

ניר חזות: מכבי באר שבע זה קבוצה שזכתה במגן הכבוד בשנה הקודמת, ולכן את רוב הפעילות שלנו אנחנו עושים בנוער, בילדים.

ניר חזות: בקבוצה הבוגרת יש יותר בעיות כי אלה שחקנים שבאים ומקבלים שכר למעשה ואני חושב שזה סכום לא מבוטל של 200,000 שלקחנו הלוואה כנגד ערבות אישית שלנו.

ניר חזות: הערבות אישית שלנו זה יוצר לנו לא מעט בעיות וזה למעשה כל הדיון הזה פה.

יעקב מרגי: למשרד שאלה - מה הבעיה עם ההמחאות זכות?

יוסי שרעבי: אני אומר ברשותך, אדוני היושב ראש, שתי מילים.

יוסי שרעבי: החוק הזה או הוראת השעה שלוש שנים עשתה סדר בספורט הישראלי בהרבה מובנים.

יוסי שרעבי: אני דווקא חושב, אם יתבקש אני אסביר, היא עשתה גם טוב למרכזים לדעתי, היא מקצעה אותם בהרבה מאוד מובנים.

יוסי שרעבי: אני אומר את זה לשבחו של נאור גלילי ושל יורם, מנהל מרכז הפועל שבשלוש שנים, לפחות מהניסיון האישי שלי, מקצעו את המרכזים, גם ברמת הנהלים, גם ברמת השקיפות, גם ברמת ההתנהלות וגם ברמת ההתחדדות שלהם סביב המשימות - - -

יעקב מרגי: בגלל ההוראת שעה?

יוסי שרעבי: החוק הזה חייב אותם באמת לייצר את הערך המוסף שלהם ולייצר את היתרון היחסי שלהם.

יוסי שרעבי: מצד שני אני חושב שזה עשה טוב לקבוצות, זה מחייב אותם לקחת יותר אחריות, להתנהג באופן יותר מקצועי, לעבוד בשקיפות, להתנהל עם אחריות תקציבית וכן הלאה וכן הלאה.

יוסי שרעבי: יש כאן מקרי קיצון לפעמים.

יוסי שרעבי: אני חושב שאסור בשום אופן ליצור מצב שאנחנו לא עובדים דרך הטוטו ישירות מול הקבוצות ומכתיבים לקבוצות אמות מידה שעל פיהן הם מקבלים את הכסף.

יוסי שרעבי: עולה השאלה מה קורה במקרה קיצון שבו יש קבוצה - - -

יעקב מרגי: זה לא קבוצה, תוריד את הליגות המקצועיות - - -

יוסי שרעבי: לא, ליגות מקצועיות בוודאי לא צריכות להיות שם.

יוסי שרעבי: אני מדבר על הקבוצות החלשות - - -

יעקב מרגי: כמה קבוצות יש ?

נאור גלילי: בליגות המקצועניות?

יעקב מרגי: לא בכלל, כמה יש?

נאור גלילי: 3000 קבוצות.

יעקב מרגי: לא, שנתמכים על ידי המועצה.

יעקב מרגי: גברתי אמרה - - -

נאור גלילי: 762 עמותות, זה לא קבוצות.

יאיר שילה: 3300 קבוצות בערך.

יוסי שרעבי: בדיוק.

יוסי שרעבי: יכולים להיות מקרים, אני לא חושב שזה המקרה הרגיל, יש מקרים קיצוניים.

יוסי שרעבי: בעיניי כן מקרים קיצוניים שבהם קבוצה נקלעת לאיזשהו משבר של תזרים מזומנים והמרכז יכול לסייע לה אבל יש לה בכל זאת איזה סוג של אישור מהטוטו שהיא זכאית לכסף והיא עדיין לא ראתה את הכסף.

יוסי שרעבי: אני חושב שאנחנו צריכים לשבת רגע עם המרכזים ולבחון איך אנחנו מטפלים במקרים כאלה.

יוסי שרעבי: האם הרשימה שקיימת היום בתוך החוק מספיקה, האם צריך להוסיף אליה עוד כמה דברים ש- - - המרכזים יכולים להתקזז בגין פעילות שהם עושים לטובת הקבוצות כנגד ההמחאת זכות הזאת.

יוסי שרעבי: אני שומע את הדברים, אני חושב שאפשר לעשות תיקון כזה או שניים בתיאום ולהביא את זה.

יוסי שרעבי: אבל דרך המלך שהחוק הזה יצר היא הדרך הנכונה - - -

יעקב מרגי: אף אחד פה לא יצא, זה חזר כחוט השני בין כל הדברים, אלמלא הסוגייה הזו שזה מחייב אותם ליטול הלוואות.

יעקב מרגי: אני חושב שצריך להתייחס וזו מטרתו של דיון ואני שמח שזה עולה.

יעקב מרגי: בשונה מהדיון הקודם שהיה דו שיח של חירשים, חוץ ממני אף אחד לא שמע אחד את השני.

יוסי שרעבי: נעשה על זה עבודה.

יעקב מרגי: בבקשה, מי עוד רצה להוסיף?

יעקב מרגי: בבקשה גברתי.

הדס פרבר: אני רק רוצה לחדד שהשאלה מה המרכזים יכולים לתת לקבוצות ולקבל את ההמחאות זכות עבורם זה שאלה שאפשר לפתור אותה בתקנות.

הדס פרבר: אבל בשביל שאפשר יהיה לתקן את התקנות הקיימות צריך לקבע את הוראת השעה.

יעקב מרגי: אם תהיה התחייבות ונקבע את זה בלו"ז אני הולך איתכם.

יעקב מרגי: הולך איתכם על הוראת הקבע פלוס התחייבות לתקן את התקנות.

יעקב מרגי: עוד התייחסויות?

נאור גלילי: משפט סיום.

נאור גלילי: אני חושב שבאמת אני גם ליושב ראש הוועדה, אבל אני חי את הנציגים שלנו בשטח.

נאור גלילי: אני חושב שיש פה תמימות דעים.

נאור גלילי: גם לנו באמת, זה שהכסף באופן ישיר לא מפריע לנו, מה שמפריע לנו באמת זה הקטע שהקבוצות - - -

יעקב מרגי: אמרת ביושר בתחילת הדיון, שמענו את הקצה.

נאור גלילי: ובאמת הם למעשה הצרכנים של החוק הזה, לא האוהדים, לא אף אחד אחר.

נאור גלילי: אני חושב שאם נלך בכיוון הזה אז אני חושב שזה יעשה טוב בכלל לספורט ולכולם ביחד.

נאור גלילי: ואני גם אומר לכם משפט לסיום, במצב הנוכחי לכאורה כל הטענות שכביכול אנחנו שולטים וחזקים, אם היינו משאירים את המצב הקיים כמו שעכשיו מבקשים להשאיר אז היינו עוד יותר חזקים כי אנשים מחוייבים לנו ברמה האישית ואנחנו לא מחפשים את הכוח.

נאור גלילי: זה מה שאני רוצה ביושר להגיד לכם שלא שכרון הכוח - - -

יעקב מרגי: נאור גלילי, הדברים היו ברורים לנו.

יעקב מרגי: אם היית בא ואומר הנה אמר לך, מאחר ועברו עליי, יש לי חבר שאומר חוץ מרכבת הכל עבר לו על הגב.

יעקב מרגי: אז אם היית בא עם מוזיקה אחרת שאתה רוצה לקבל ישירות ואתה הוא היחיד שיודע לנווט לא הייתי איתך, הייתי שם את הדברים.

יעקב מרגי: באת ואמרת, הצגת מצוקה מסוימת, זה מתחבר למנהלי הקבוצות, אני חושב שזה דבר נכון ואני שמח שהמשרד גם קשוב.

יעקב מרגי: אז מה הפרוצדורה עכשיו שלנו?

מירב ישראלי: רק עוד נקודה אחת.

מירב ישראלי: אם משרד התרבות והספורט בא בדברים עם המרכזים אז עלתה פה איזה נקודה משפטית שהיועץ המשפטי של המועצה העלה בנושא של השעבוד לעומת המחאת זכות.

מירב ישראלי: באמת מה שכתוב היום בחוק זה "הזכות עליהם לא ניתנת להמחאה או לשיעבוד ואולם משהועברו הסכומים לראשות גוף כאמור רשאי הוא לשעבדם" זאת אומרת זה בדיעבד.

יעקב מרגי: בסדר, ישועבדו, הם לא שם.

מירב ישראלי: לא, אבל זאת השאלה.

מירב ישראלי: השאלה היא האם מדובר בהמחאה מראש או בשיעבוד בדיעבד.

מירב ישראלי: אז אם אתם מדברים על הנקודה, אני לא יודעת אם זה יוצר בעיה, אבל אם כן אז כדאי גם את זה כי זה כן דורש תיקון חקיקה ראשי.

יעקב מרגי: זה תיקון חקיקה, זה כבר לא תקנות.

יעקב מרגי: אז בוא נסכם ככה.

יעקב מרגי: אנחנו פרשנו את המפה על השולחן, ברור לנו, למדנו, גם לחקיקה זה טוב, גם לפרוטוקול הדברים נאמרו.

יעקב מרגי: אני מציע לדיון הבא, אנחנו גומרים את זה בדיון הבא.

מירב ישראלי: זה פוקע ב-31 בדצמבר למיטב ידיעתי.

יעקב מרגי: אני מבחינתי זמין לכל, תאמרו לי שאתם מוכנים עם נוסח מוסכם שיאפשר את התיקון לגבי - - -

יוסי שרעבי: אני מציע, אדוני היושב ראש, שתתן לנו את המועד ואנחנו עד אז נהיה מוכנים.

יעקב מרגי: אני אין לי בעיה לקבוע את זה בשבוע הבא.

יעקב מרגי: תוך שבוע תבואו אליי עם נוסח אני - - -

יוסי שרעבי: תקבעו שבוע הבא ואנחנו נבוא עם נוסח.

יעקב מרגי: אז חבל להקריא עכשיו את זה.

יעקב מרגי: ייקבע.

יעקב מרגי: תודה רבה לכם תרמתם לדיון.

יעקב מרגי: הישיבה נעולה.